ДОГОВОР ЗА ОХРАНА НА ИМУЩЕСТВО

Днес, ........ 200.. г., в гр./с ................., се сключи настоящият договор за охрана между:

........................................................................

наричан по-долу ВЪЗЛОЖИТЕЛ,

и

........................................................................ ............., съдебно регистриран по ф. д. № ...... по описа за ..... година на ............... окръжен съд, с данъчен номер ...................., БУЛСТАТ .............., адрес ....................................................... ................., с лиценз за извършване на частна охранителна дейност на .. ...................................................................... съгласно изискванията на чл. 5, ал. 1, т. ... и чл. 18 от Закона за частната охранителна дейност (ЗЧОД) .................................... ............................................................................,

представлявано от управителя (собственика) ............................. ................................., наричан по-долу ИЗПЪЛНИТЕЛ.

Страните се споразумяха за следното: 

I. ПРЕДМЕТ НА ДОГОВОРА

Чл. 1. (1) Възложителят възлага, а изпълнителят приема да осъществява охрана, съгласно Закона за частната охранителна дейност, на имущество на възложителя, съхранявано в постоянно обитавани или постоянно ползвани от възложителя помещения, наричани по-долу обект, на адрес .............. ................................................. - гр./с. ..................

(2) Имуществото на възложителя и помещенията, подлежащи на охрана, са съгласно изготвен от страните опис, неразделна част от настоящия договор. 

II. СРОК НА ДОГОВОРА

Чл. 2. (1) Договорът е безсрочен и може да бъде прекратен по взаимно споразумение или едностранно, само с едномесечно предизвестие в писмен вид.

(2) Договорът е в сила считано от датата на подписването му от двете страни. 

III. ЗАДЪЛЖЕНИЯ НА СТРАНИТЕ

Чл. 3. (1) Изпълнителят е длъжен:

1. Да осъществява непрекъснато охрана на посочения обект в отсъствие на възложителя, както следва: 

- 24 часа (от 00.00 ч. до 24.00 ч. при денонощна охрана)

- 12 часа (от 08.00 ч. до 20.00 ч. при 12 часова дневна охрана)

- 12 часа (от 20.00 ч. до 08.00 ч. при 12 часова нощна охрана)

- ... часа (от ...... ч. до ..... ч. (охрана по договореност)

При 12 часова охрана в почивни и празнични дни обектът се охранява денонощно;

2. Да провери след получаване на алармен сигнал обекта на възложителя, като реагира в часовете от 08.00 до 20.00 часа не по-късно от ............... минути и от 20.00 часа до 08.00 часа не по-късно ................... минути и предприеме необходимите действия за предотвратяване на кражба на декларираното имущество в обекта;

3. Да уведоми дежурните органи на полицията веднага след констатиране на неправомерно проникване или опит за проникване в обекта;

4. Да уведоми незабавно дежурните органи на противопожарната охрана при наличие на пожар или признаци за възникване на пожар в обекта;

5. Да предоставя при поискване или при споразумение информация за работата на алармената система в обекта;

6. Да дава препоръки на възложителя при необходимост от допълнително физическо укрепване или усъвършенствуване на алармената система за повишаване на надеждността на охраната;

7. Да не преотстъпва изпълнението на договора на други фирми или организации без писмено разрешение на възложителя.

8. Да изготви и съхранява правила и указания за спецификата на извършваната охранителната дейност, както и план за охрана на обекта съгласно чл. 24, ал. 2 от ЗЧОД.

(2) Възложителят е длъжен: 

1. Да заплати авансово в ........... дневен срок след подписване на договора таксата за охрана за една година или за съответния период при разсрочено плащане, считано от датата на включване на обекта, както и стойността на техническите средства за връзка с дежурния център на изпълнителя;

2. Да заплаща авансово таксите за охрана за всеки следващ едногодишен период не по-късно от ........ дни преди изтичане на предходната година. Заплащането на разсрочените вноски се извършва не по-късно от ........... дни преди края на предходния период;

3. Да осигурява, лично или чрез упълномощени от него отговорници:

- задължителна проверка на охраняваните помещения за укрили се лица, отворени прозорци, врати, включени агрегати и др. и при установяване на такива нередности да отстрани същите преди предаване на обекта под охрана;

- периодични проверки на техническата изправност на алармената система в обекта и отстраняване на евентуални повреди от фирмата, която поддържа техниката. Да не допуска закриване видимостта на датчиците към охраняваните обеми, врати, прозорци и др.;

- достъп до обекта в часовете за охрана за външен оглед и блокиране, както и възможност за цялостна проверка вътре в охранявания обект за проникнали лица, като за целта предоставя на изпълнителя телефонни номера и адреси на упълномощени от него отговорници;

- достъп на специалистите на изпълнителя за профилактика и отстраняване на повреди в обекта (при необходимост);

- грижливо стопанисване на средствата за връзка с дежурния център на изпълнителя и да не допуска техническа или механична повреда на същите по своя вина;

- мрежово електрическо захранване със стандартни параметри, необходимо за нормална работа на техниката в обекта;

4. Да уведомява изпълнителя (дежурния център) на телефон .............. ............, лично или чрез упълномощени от него отговорници:

- своевременно всеки път, когато се налага оставане или влизане в обекта във време предвидено за охрана;

- при наличие на повреди в алармената система, както и за всички промени в обстановката, които могат да доведат до намаляване зоната на действие или елиминиране на датчиците, не по-късно от 2 часа преди предаване на обекта под охрана;

- за предстоящи ремонти, промени в конфигурацията на обекта, декларираната стойност на охраняваното имущество, промени в собствеността в случай на преобразуване, прекратяване или ликвидация и др.;

- незабавно всеки път, когато има промяна в данните на отговорниците за обекта.

5. Да декларира писмено пред изпълнителя своята отговорност, когато по негово настояване са допуснати уязвими, незащитени от алармената система места за проникване в обекта;

6. Да изпълнява препоръките на изпълнителя, ако има такива, свързани с физическото укрепване на обекта и повишаване надеждността на охраната;

7. При прекратяване на договора да осигури достъп на изпълнителя за демонтаж на техническите средства за връзка с дежурния център незабавно или не по-късно от ......... дни след изтичане на крайния срок. 

IV. УСЛОВИЯ ЗА ОСЪЩЕСТВЯВАНЕ НА ОХРАНАТА

Чл. 4. (1) Охраната на обекта се осъществява след включване на алармената система от възложителя.

(2) Часовете за предаване и снемане на обекта от охрана се определят предварително и се съгласуват с изпълнителя всеки път, когато се налага промяна.

(3) Възложителят извършва периодично (един път месечно) функционална проверка на алармената система в обекта, като за целта се обажда на изпълнителя (дежурния център) на телефон ...........................

(4) Изпълнителят осъществява 24-часов контрол върху техническото състояние и работата на алармената система в обекта на възложителя. Всички получени съобщения се регистрират, обработват и разпечатват автоматично от приемни устройства и компютърните системи в дежурния център.

(5) Времето, указано в чл. 3, ал. 1, т. 2 за реагиране на специализираните групи след получаване на алармен сигнал се отчита от радийно устройство, което е монтирано (не е монтирано) в обекта. Същото се задейства дистанционно от наряда (на разстояние до ................. м. от обекта) и излъченият сигнал се регистрира автоматично от компютърните системи в дежурния център.

(6) В случай че възложителят не е монтирал устройство по чл. 4, ал. 5, операторът в дежурния център въвежда в компютъра данните за времето по чл. 3, ал. 1, т. 2 след радиосъобщение от наряда при пристигане на обекта.

(7) Когато е регистрирано проникване в обекта, възложителят може да получи безплатно разпечатка от компютъра за проверка действията на дежурния оператор и времето по чл. 3, ал. 1, т. 2. Разпечатка за проверка на регистрираните сигнали от обекта се предоставя по желание в края на всеки месец, срещу заплащане - ..................... лева (без ДДС).

(8) След констатиране на проникване чрез взлом обектът се запечатва до извършване на ревизия от комисия на възложителя и изпълнителя. Ревизионният акт се подписва от възложителя и изпълнителя и служи като документ за определяне размера на обезщетението.

(9) При установено нарушение по вина на изпълнителя обезщетението се изплаща до ................ дни след датата на приключване на работата на органите на МВР. 

V. ЦЕНИ

Чл. 5. (1) Стойността на таксата за една година, определена въз основа на категоризирането на помещенията и имуществото на възложителя в часовете съгласно чл. 3, ал. 1, т. 1 възлиза на левовата равностойност на:

- ..................................... (без ДДС) за охрана с имуществена отговорност от изпълнителя при декларирано имущество на възложителя по опис в размер на левовата равностойност до ................. ........, платими еднократно;

- ......................... ............... (без ДДС) за охрана без имуществена отговорност от изпълнителя.

(2) Когато възложителят заплаща таксата по чл. 5, ал. 1 авансово за една година, изпълнителят прави ................% отстъпка. 

(3) Годишната такса по чл. 5, ал. 1 може да се изплаща на разсрочени вноски, но не повече от ........... пъти за период от една година.

(4) Стойността на техническите средства за връзка с дежурния център на изпълнителя възлиза на левовата равностойност на ...................... (без ДДС), платими еднократно или срещу месечен наем.

(5) Следгаранционна подмяна на акумулаторни батерии от алармената система в обекта се заплаща от възложителя. 

VI. НАЧИН НА ПЛАЩАНЕ

Чл. 6. Плащането от възложителя на таксите по чл. 5 се извършва в лева по курс купува/продава на БНБ, по банковата сметка на изпълнителя - ТБ .........................., адрес на ТБ ....................., банков код ... ................................, разплащателна сметка ...................... 

VII. ОБЕЗЩЕТЕНИЯ

Чл. 7. (1) При неспазване условията по договора изпълнителят изплаща неустойка или обезщетение, както следва:

- при охрана с отговорност изпълнителят възстановява щети по опис-приложение на декларирано имущество съгласно чл. 5, ал. 1;

- при охрана без отговорност изпълнителят възстановява таксата за охрана, внесена през текущата календарна година до момента на събитието.

(2) В случай че възложителят едностранно прекрати договора и не спази условията на чл. 3, ал. 2, т. 7 или без съгласие на изпълнителя предостави техническите средства за връзка с дежурния център на трети лица, фирми, организации и др., заплаща обезщетение в размер на левовата равностойност на ............... лв.

(3) Изпълнителят не изплаща обезщетение в следните случаи:

- когато не е платена таксата за охрана;

- при неизпълнение на задълженията по чл. 3, ал. 2, т. 3 от възложителя;

- когато кражбата е извършена през времето до пристигане на групата за реагиране, съгласно чл. 3, ал. 1, т. 2, или при условията на чл. 3, ал. 2, т. 5;

- при охрана на паник бутон (паник аларма);

- когато групата за реагиране по сигнала е доведена до невъзможност да изпълни задълженията си по договора поради причинени сериозни физически травми вследствие на непреодолима сила (природни бедствия, масови безредици и др.).

(4) Изпълнителят не носи отговорност при кражба на парични средства в лева или валута, изделия от благородни метали, скъпоценни камъни и произведения на изкуството, освен ако няма изрично договаряне за това, при определени от изпълнителя допълнителни условия за сигурност.

(5) Изпълнителят не носи отговорност за щети в резултат на вандализъм или за движимо имущество (МПС), охранявано в гаражи.

(6) В случаите, когато се регистрира неотстранима техническа или механична повреда на обектовия предавател по вина на възложителя, той закупува нов.

(7) За системно подаване или предизвикване на алармени сигнали поради небрежност, които водят до безпричинни проверки на групите за реагиране, възложителят заплаща обезщетение до левовата равностойност на ........... лв. за всеки отделен случай. 

VIII. СПОРОВЕ

Чл. 8. (1) Всички възникнали спорове между страните се решават чрез преговори. В случай, че не бъде постигнато споразумение, спорът  ще се отнася  за разрешаване от Арбитражния съд при Българската стопанска камара.

(2) За всички неуредени въпроси в настоящия договор се прилагат нормативните актове, действащи в Република България по време на сключването на договора. 

IХ. ОБЩИ УСЛОВИЯ

Чл. 9 (1) Всички промени и добавки към този договор са валидни само в случай на писмено съгласие от двете страни.

(2) Договорът е подписан в два еднообразни екземпляра, по един за всяка от страните. 

ИЗПЪЛНИТЕЛ: .................  	ВЪЗЛОЖИТЕЛ: ..................